



V.M.J. VILJANEN 


AAA JURARIUS 


Terve yhteiskunta suhtautuu rauhallisesti kansalai- 
siinsa ja heidän toimintaansa, tunnustaen heidän hyvät 
tarkoituksensa, ansionsa ja saavutuksensa. 

Sairaassa yhteiskunnassa kansalaiset epäilevät naa- 
pureitaan, haastaen riitaa ja eripuraisuutta. 

Rauhattomuus ilmenee tällaisessa yhteiskunnassa monin 
tavoin, oudoissa ja selittämättömissäkin muodoissa. Mil- 
loin kääntyy kansalaisten intoilu tärkeisiin, milloin vähä- 
pätöisempiin asioihin yhtä kuumeisena. 

Tällaisia sairaan yhteiskunnan ilmiöitä on eräissä 
maissa uudelleen näkyviin noussut vapaamuurarivastai- 
nen liike. Aikoja sitten on kuitenkin sitovasti osoitettu, 
että vapaamuurarit kannattavat yhteiskuntaa, uskontoa, 
hyväntekeväisyyttä, taiteita ja tieteitä, koko kulttuuri- 
toimintaa. 

Vapaamuurarius ei sentähden kaipaa puolustamista. 
Tämä kirjanen tahtookin vain todeta vanhat perinnäis- 


tiedot oikeiksi, haluamatta tuoda esiin uusia totuuksia. 

NYKYISEN VAPAAMUURARIUDEN 
SYNTY. 


Todennäköisesti vapaamuurarius sellaisena kuin se nykyi- 
sin esiintyy juontaa alkunsa jo keskiajalta. Silloin syntyivät 
ne kirkonrakentajien ammatilliset yhteenliittymät eli kiltat, 
joita Englannista lainatun nimityksen mukaan alettiin kutsua 
looseiksi ja jota nimitystä vapaamuurarit kokouspaikastaan 
aina käyttävät. Kiltojen jäsenten velvollisuuksiin kuului 
myöskin seurata määrättyjä siveellis-uskonnollisia elämän- 
ohjeita. 

Nimitys vapaamuurari esiintyy sensijaan aikakirjojen pals- 
toilla ensi kerran v. 1212. Sillä ymmärrettiin muuraria, jolla 
oli taitoa käsitellä irtonaista vapaata kiveä, jota pehmeytensä 
vuoksi voitiin hakata muotoihin ja käyttää kaunistuksena. 
Entisajan rakennuksilla oli työnjohto usein tällaisten »vapaiden 
muurarien» huolena. Luonnollisesti olivat nämä itseoikeutettuja 
jäseniä edellämainituissa kiltoissa. Vähitellen otettiin näiden 
jäseniksi myöskin vain asianharrastajia, mikäli he vaikutus- 
vallaltaan olivat yhteiselle asialle eduksi ja muuten täyttivät 
sääntöjen määräämät velvollisuudet. Täten alkoi näiden seuro- 
jen toiminnassa aatteellinen puoli tulla enemmän etualalle 
varsinaisten rakennusalaa koskevien kysymysten jäädessä syr- 
jemmälle. Ne muuttuivat vähitellen nykymuotoisiksi vapaa- 
muurarilooseiksi. Alussa ei niillä ollut yhteyttä toistensa kanssa 
vaan työskentelivät ne kukin omissa oloissaan. Vasta juhannus- 
päivänä v. 1717 kokoontuivat neljän Lontoossa toimivan vapaa- 
muurarilooshi edustajat St. Paul katedraalia lähellä olevaan 
ravintolaan keskustelemaan yhteisistä asioista. Neuvottelut 
päättyivät siihen, että nämä neljä loosia päättivät perustaa 
yhteisen keskusjärjestön eli suurloosin »yksimielisyyden ja 
sopusoinnun tyyssijaksi» kuten sanat kuuluivat. Täten syntyi 

Englannin Suurloosi ja nykymuotoinen vapaamuurariliike, joka 
Englannista käsin on levinnyt ympäri koko maapallon ja jo 
varsin aikaisin, v. 1756, tuli Suomeenkin. Silloiseen pääkau- 
punkiin Turkuun perustettiin näet mainittuna vuonna vapaa- 
muurariloosi nimeltä »Pyhä Johannes-loosi Augustin». 


ENGLANTI JA NYKYAIKAINEN 
VAPAAMUURARIUS. 


On mielenkiintoista panna merkille sen ajankohdan luonne, 
jolloin vapaamuurariliike Englannissa sai alkunsa. »Keropäiksi» 
nimitetyt whig-puolueen kannattajat hallitsivat tällöin parla- 
menttia. Puolueeseen lukeutui maan suurimpia maanomistajia, 
liikemiehiä ja käsityöläisiä. Sen ohjelmaan kuului kansan- 
vallan puoltaminen ja suvaitsevaisuus uskonnollisissa asioissa. 
Erityisesti olivat vainotut protestanttiset lahkolaiset heidän 
suojattejaan. Siksipä whigit taistelivat kiivaasti protestanttisen 
vallanperimyksen puolesta. Vastustajaa, katolilaista ja van- 
hoillista tory-puoluetta, pideltiin häikäilemättömästi, milloin 
siihen vain tilaisuutta oli. Luonnollisesti käytettiin parlament- 
tiakin tässä suhteessa välikappaleena. Historia tietääkin kertoa, 
että tämän myötävaikutuksella oman puolueen jäsenille han- 
kittiin hyviä virkoja, jaettiin eläkkeitä y. m. suosionosoituksia. 
Poliittinen elämä oli näinä aikoina, käyttääksemme nykyaikaista 
sanontaa, varsin »rämettynyt». »Omientuntojen kaupustelijana» 
tunnettu Oxfordin kreivi Robert Walpole olikin tällöin Eng- 
lannin hallitusvallan johdossa. Kun lisäksi pitkällisten sotien 
vuoksi maan taloudellinen tila oli vaikeutunut ja siirtomaa- 
politiikassa saatiin myös tuta vastoinkäymisiä, oli hyvin ym- 
märrettävää, että vakavissa ja vastuunalaisuutta tuntevissa 
kansalaispiireissä mielet olivat masennuksissa ja odotettiin 
pikaista olojen muutosta. »Parasta on, että Britannia katkaisee 
ankkurinsa ja liukuu pois jonnekin valtameren kätköpaikkoihin 
häpeämään», lausuttiin näihin aikoihin Englannin parlamentissa. 

Se, että vapaamuurariliike sai Englannin hovi- y. m. viralli- 
sia piirejä myöten suopean vastaanoton — tämän maan kunin- 

gashuoneen miespuoliset jäsenet samoinkuin Ruotsinkin ovat 
yleensä vapaamuurareita — johtui epäilemättä siitä, että 
vapaamuurariuden perinnäistapoja suosiva ja niitä säilyttävä 
luonne soveltui yhteen englantilaisen käsityksen kanssa näiden 
ominaisuuksien kulttuurimuotoja säilyttävästä luonteesta. Luul- 
tavasti tarkkanäköisimmät ja kansallismielisimmät heistä näki- 
vät tässä uudessa liikkeessä toimintamuodon, joka soveltui 
tasoittamaan vastakohtia myöskin yhteiskunnallisessa suhteessa 
ja tukemaan brittein yhä kasvavaa vaikutusta heidän valtaa- 
millaan alueilla. 

Aivan perustetta vailla ei sentähden ole se kylläkin roh- 
kealta tuntuva väite, että brittiläinen imperiumi olisi Vapaa- 
muurarillinen luomus. Tosiasiana näet pysyy, että laajat 
kansalaispiirit kaikista yhteiskuntaluokista tieteiden, taiteiden 
ja käytännön eri aloilta avarassa Englannin kuningaskunnassa 
ylläpitävät sen rakenteita vapaamuurareille ominaisella tavalla. 
Kukapa ei tuntisi englantilaista gentleman-sanaa, käsitettä 
miesihannetyypistä, kuntoisuuden ja vakaumuksen perikuvaa, 
joka kuuluu niin olennaisesti englantilaiseen yhteiskuntaelä- 
mään ja joka nimitys joutuu jokaiselle — niin kulkijalle kuin 





Loosin kokoushuone Haagissa 

hovissa liikkuvalle — milloin hän sen vain ansaitsee. Sekin 
on epäilemättä osaksi vapaamuurarilooseista peräisin. 

Tämän kulttuurileimaa kantavan miesesikuvan ääriviivat 
näkyivät jo v. 1723 julkaistussa vapaamuurarien peruskirjassa 
nimeltä » Vanhat velvollisuudet» ja vain sanaa »gentleman» 
käytti tittelinään Englannin suurloosin ensimmäinen suur- 
mestari Anthony Sayer. 





St. Paul kadetraalin rakentaja, arkkitehti sir Christopher 
Wren Englannin suurloosin perustajia. 


VAPAAMUURARIUDEN ALKUJUURET. 


Vaikka nykymuotoinen, järjestynyt vapaamuurariliike onkin 
jo yli 200 vuotta vanha, on se todennäköisesti henkiseltä sisäl- 
löltään paljon vanhempi. Kun sen aatteellinen sisällys voidaan 
pukea sanaan »ihmisyys», on se yhtä vanha kuin ihmiskunta 
itse. Vuoden 1717 asiakirjoissa käytetään siihen nähden nimi- 

tystä: muinaisaikainen ja kunnianarvoisa vapaamuurariveljes- 
kunta. Ammattikunnallisia, erityisesti rakentajien ja kiven- 
hakkaajien kiltoja, joiden jäsenet olivat lupauksin sidottu 
toisiinsa, tavataan, kuten edellä jo esitettiin, satoja vuosia 
aikaisemmin. Egyptissä tehdyt kaivaukset viittaavat taas 
siihen, että eräät Vapaamuurarilliset välineet ja tunnusmerkit 
olivat siellä jo käytännössä. Tanskalainen tutkija tri E. Hohlen- 
berg sanookin kuulun Keops-pyramiidin olleen vapaamuurarien 
temppelin. Myöskin Max Opitz tulee samaan päätelmään kir- 
jassaan »das Geheimnis der Cheopspyramide und die könig- 
liche Kunst». (Keopspvramiidin salaisuus ja kuninkaallinen 
taito). Viittaamalla kuulun Egyptin kuninkaan Tutankhamenin 
haudasta löytyviin kuviin, jotka m. m. esittävät esiliinalla ja 
vasarantapaisella esineellä varustettua ihmistä — kuninkaan 
vartijaa ja eräässä tapauksessa häntä itseään — sanoo Opitz 
voitavan tehdä sen johtopäätöksen, että vanhoilla egyptiläi- 
sillä jo oli vapaamuuraritietoa. Miten paljon todellisuus- 





Egyptiläinen vapaamuuraripuku. Nykyaikainen vapaamuuraripuku. 


8 


pohjaa edelläesitetyissä väitteissä lieneekin, tosiasiaksi jää, 
että vapaamuurarillisissa salakätköissä, seremonioissa, sym- 
booleissa ja tunnusmerkeissä häämöittää kaukainen muinaisuus. 
Vapaamuurariuskin siis olisi kotoisin itämailta, kuten inhimilli- 
nen perustieto yleensä. Sama Opitz torjuu tutkimuksiensa 
perusteella sen väitteen, että vapaamuurariudessa olisi jotain 
juutalaista. »Sekin», sanoo hän, »mitä siinä on jäljellä tältä 
kulttuurikaudelta, on peräisin Babyloniasta». Juutalaisuutta — 
kuten on tahdottu väittää — ei vapaamuurariudessa ole sen 
enempää kuin kristinopissakaan, kaikki sen eri kirkkokunnat 
huomioonottaen. Eritoten reformeerattu kalvinistinen kirkko 
pitää, kuten tunnettua, »juutalaista» vanhaa testamenttia 
kristityn lakina. Löytyy paljon looseja eri maissa, jotka eivät 
hyväksy jäsenekseen ketään juutalaista. Tällaisissa oloissa 
puhe jostain juutalaisyliherruudesta vapaamuurarimaailmassa 
on aivan tuulesta temmattu, todennäköisesti Venäjältä peräi- 
sin oleva mielikuvituksen tuote. Samanlaista muunnettua 
totuutta on sekin väite, että olisi olemassa jonkinlainen maail- 
manvapaamuurariliike. 


VAPAAMUURARIUS JA KATOLINEN 
KIRKKO 


Oli luonnollista, että sellainen järjestö, joka ottaa jäseniään 
erikoisen valinnan mukaan ja vaatii niiltä sisäisen toimintansa 
vuoksi vaitioloa, heti sai myöskin vastustusta osakseen. Kato- 
lisella kirkolla ja sen päämiehellä on tässä suhteessa ollut oma 
osuutensa. Jo v. 1738 — siis vain 21 vuotta nykymuotoisen 
vapaamuurariliikkeen perustamisen jälkeen — heitti silloinen 
paavi, hänen pyhyytensä Clemens XII ensimmäiseksi panna- 
pullan — In eminenti — vapaamuurariutta vastaan. Sen 
mukaan tuli kaikkien oikeauskoisten tätä liikettä välttää. 
Tältä ajalta epäilemättä jo on peräisin moniin ihmisiin — 
myöskin meillä Suomessa — piintynyt käsitys, että vapaa- 
muurarius oli jotain salaperäistä pahaa, jota kristityn ja hyvän 
kansalaisen tuli vieroa. Paavi näki tässä liikkeessä kerettiläi- 

syyttä, koska vapaamuurarit olivat suvaitsevaisia ja vapaa- 
mielisiä uskontoa koskevissa kysymyksissä. »Sen» — nimittäin 
vapaamuurariuden — »kautta tulee», kuten paavi Benedictus 
XIV pannakiroustaan perusteli, »katolisen kirkon puhtaus 
samennetuksi». Tämän paavin jälkeläinen Pius IX taas syytti 
vapaamuurareita vallankumousten ja sotien aiheuttamisesta. 
Tämä antoi aiheen Heidelbergin yliopiston kuululle valtio-opin 
professorille Johann Casper Bluntschlille käsitellä paavin väit- 
teitä yksityiskohtaisesti. »Koko maailma tietää», sanoo hän, 
»että järkytykset ja sodat Europassa ovat toisien ja mahta- 
vimpien voimien aiheuttamat, kuin mitä meillä on käytettä- 
vänä ja kaikille asiaa tunteville on selvää, että Uittomme vaatii 
jäseniään tunnollisesti noudattamaan valtion lakeja». Syvim- 
pänä syynä paavin vihaan oli epäilemättä kuitenkin se, että 
hän, kuten nykyisinkin, maallisen vallan edustajana pelkäsi 
vapaamuurareiden vaikutusta yleensä ja erityisesti näiden 
vaikutusta katolisen kirkon piirissä. Varsinkin on tätä kirk- 
koa lähellä oleva salaseurainen jesuiittani veljeskunta, jonka 
pyrkimyksenä on katolisen kirkon ja eritoten paavin vallan 
vahvistaminen ja levittäminen yli ihmiskunnan, koettanut 
saada vapaamuurarit kerettiläisinä ja lahkolaisina huonoon 
huutoon. Tämä väite on muuten aivan paikkansa pitämätön, 
koska vapaamuurarit eivät muodosta mitään kirkosta eron- 
nutta seuralaisuutta. Päinvastoin vapaamuurarius koettaa 
kehittää jäsenissään samoja uskonnollis-siveellisiä käsitteitä 
kuin kirkkokin. Tästä huolimatta on paavin ja katolisen kir- 
kon taholta jatkunut vainoa vuosisatoja, meidän päiviimme 
saakka. Vastustuksista huolimatta on vapaamuurarius niin 
Italiassa kuin yleensä muissakin katolisissa maissa silti saanut 
paljon jalansijaa. Germaanisissa maissa paavi aluksi käytti 
hyväkseen vapaamuurarivastaista kansallista liikettä luullen 
tämän avulla voivansa kukistaa yhden protestanttisuuden 
tukipylväistä. Hän havaitsi kuitenkin hyvin pian, että Saksan 
vapaamuurarivastainen liike — joka on ulottanut vaikutuk- 
sensa myöskin Suomeen — pyrki tuhoamaan koko kristinuskon. 

Omien valtapyyteittensä vuoksi, joille Mussolinin mielestä 

vapaamuurariloosit asettavat esteitä, hän kielsi niiden toi- 
minnan Italiassa. Epäilemättä kuului tämä hänen suunnitel- 
miinsa senkin vuoksi, että hän voisi tehdä »pyhän istuimen» 
kanssa sopimuksen paavin maallisen vallan uudelleen palaut- 
tamisesta, josta, kuten tunnettua, sittemmin onkin sovittu. 
Rooman paavi sai täten tilaisuuden kukistaa vihollisensa, 
vapaamuurariuden, Italiassa. Ranska joutui nyt vapaamuura- 
rillisessa mielessä keskeisimmäksi romaanisista maista. 


VAPAAMUURARIUS ROMAANISISSA 
JA MUISSA MAISSA. 


Tässä yhteydessä on syytä tehdä joitakin reunahuomautuk- 
sia vapaamuurarien toiminnasta romaanisissa ja muissa maissa. 

Kun vapaamuurarius anglosaksisissa ja germaanisissa maissa 
— jälkimmäisiin tässä yhteydessä myöskin Suomi luettuna — 
on kirkon ja politiikan piiriä koskettelevissa asioissa aivan 
neutraalinen seuramuoto, jonka pyrkimyksenä vain on saada 
varsin erilaisia katsantokantoja omaavat jäsenensä sopeutu- 
maan toisiinsa ja työskentelemään rakentavassa mielessä samaa 
päämäärää silmällä pitäen, on vapaamuurarien toiminta romaa- 
nisissa maissa toisenlainen. Katolisen kirkon kielteisen suhtau- 
tumisen vuoksi tähän liikkeeseen joutuivat vapaamuurari- 
loosit näissä maissa ja eritoten Ranskassa ja Italiassa kirkon- 
vastaisten ainesten ja samalla myöskin politiikkojen tyyssijoiksi. 
Siksipä esim. kysymys kirkon ja valtion erosta, kirkon vaiku- 
tuksen vähentäminen nuorisokasvatuksessa y. m. s. kysymykset 
ovat löytäneet loosien piirissä innokkaita kannattajia ja toteut- 
tajia. Varsin harvoin tavataankin sentähden pappeja ja kir- 
kon piiriin kuuluvia toimihenkilöitä katolisissa maissa toimi- 
vien loosien jäsenluetteloissa. 

Toisin on asian laita maissa sellaisissa kuin Englanti, Yhdys- 
vallat ja Pohjoismaat. Vaikka loosien toiminnan perusedelly- 
tyksenä onkin omantunnon vapaus ja suvaitsevaisuus uskontoa 
koskevissa asioissa, eivät ne, kuten edellä jo mainittiin, silti 


TA. 





Vapaamuurari loosien talo Chicagossa. 


viero kirkkoa, vaan päinvastoin kannattavat sitä tärkeänä 
yhteiskuntaa säilyttävänä tukena. Siksi varsin merkittävä 
määrä pappeja lukeutuu näissä maissa vapaamuurariveljeskun- 
taan. Politikoimista pidetään näissä looseissa sopimattomana; 
onpa se vanhojen perussääntöjen mukaan suorastaan kielletty- 
kin. Luonnollisesti edelläsanottu koskee vain loosien sisäistä 
toimintaa, eikä mitenkään sido loosien jäsenten katsantokan- 
taa ja toimintaa kansalaisina ja julkisessa elämässä. Siksipä 
ei ole lainkaan harvinaista, että henkilöt, jotka muuten poliitti- 
silta mielipiteiltään ovat vastakkaisia, loositoiminnassa tapaa- 
vat toisensa sopuisassa yhteistyössä. Kun Suomen vapaa- 
muurarius on kotoisin Yhdysvalloista ja Skandinaviasta, kos- 
kee sen jäseniin nähden se, mitä edellä mainittiin näiden mai- 
den vapaamuurariuden suhteesta kirkkoon ja politiikkaan. 


12 
MIHIN VAPAAMUURARIUS PYRKII. 


Ne viitteet, joita edellä on annettu vapaamuurariuden 
tarkoitusperistä, osoittavat, että sen yleisenä pyrkimyksenä 
on auttaa ihmistä hänen hyvien avujensa ja ominaisuuksiensa 
kehittämisessä. Vapaamuurariuden »kuninkaallinen taito», joksi 
sitä sen omalla kielellä nimitetään, onkin kulttuurityötä, jos 
tämän ytimenä pidetään oikeuden, totuuden, kauneuden, ylei- 
senihmisrakkaudenjauskonnonihanteiden toteuttamistaihmis- 
kunnassa. Näiden tunnuskäsitteiden palvontaan se vuosisato- 
jen takaa kutsuu kaikki ihmiskunnan miespuoliset jäsenet. 
»Gentleman»-mies on aina ollut sen tavotteluperänä. 

Vapaamuurarius ei näin ollen ole mikään opinkappaleen 
tunnustamista, vaan sen Veljeyskäsite perustuu samanlaiseen 
mielenlaatuun ja sen kehittämiseen. Aikakautensa suurin 
kulttuuri-ihminen ja vapaamuurari Goethe huomauttaakin, 
että vain mielenlaatu yhdistää ihmisiä, kun sen sijaan ajatuk- 
set erottavat heidät toisistaan. On yleensä mahdotonta saada 
ihmiset uskomaan ja ajattelemaan samanlaisesti, mutta vetoa- 
malla heidän hyvään tahtoonsa ja mielenlaatuunsa voi heidät 
saada hedelmälliseen yhteistyöhön. Monia miljoonia ihmisiä 
ympäri maapallon on täten saatu keräytymään ihmisyysaatteen 
ympärille. Raamatusta, rakennustaidosta ja luonnosta otetut 
vertauskuvat yhdistettyinä juhlallisiin menoihin vapaamuura- 
rien pitäessä kokouksiaan eli toimiessaan looseissa tarkoittavat 
saada itsekunkin jäsenen oppimaan tuntemaan oman sisäisen 
itsensä ja ymmärtämään niiden luonnonlakien tarkoituksen, 
jotka elämää ohjaavat. Vapaamuurarillisen käsityskannan mu- 
kaan ihmisen henkinenkin kehitys on vain jatkuvaa työntekoa, 
jossa jokainen itsekohdassaan on samanlaisella työmaalla työn- 
tekijänä: päämääränä ihmisyys. Alkeellisimmassa muodossaan, 
nimittäin suhtautumisessaan ympäristöön, ilmenee tämä avuliai- 
suutena,joka onkin kaikille vapaamuuraripiireille tunnusmerkil- 
listä. »Rakasta lähimmäistäsi niinkuin itseäsi» on myös Vapaa- 
muurarillinen elämänohje. 

Mikäli siis vapaamuurarillisesta opista yleensä voi puhua 

— kuten mainittiin, mitään dogmeja ja opinkappaleita ei tällä 
liikkeellä ole — ei siihen sisälly mitään salaisuuksia. Kirjastoja 
kymmentuhansine niteineen on aikojen kuluessa maailman 
eri kielillä kirjoitettu vapaamuurariuden aatteellisesta sisäl- 
löstä ja sen tarkoitusperistä inhimillisen kehityksen eteenpäin 
viemiseksi. Vain sen työtavat, loosimenot ja tunnusmerkit 
ovat tämän liikkeen sisäisiä salaisuuksia, jotka eivät kellekään 
sen ulkopuolella olevalle kuulu, yhtävähän kuin muidenkaan 
luvallisten seurojen sisäinen toiminta ulkopuolisille kuuluu. 
»Se hiljainen ja henkilökohtainen vaikutus, jolla vapaamuurari- 
liike koettaa harjoittaa jäsentensä luonteeseen ja siveellisen 
elämän kohottamiseen, tarvitsee tällaista suojaa», sanoo aikai- 
semmin mainittu valtio-oppinut professori Casper Bluntschli. 
Ja hän lisää: »Onko sitten katolisessa kirkossa asianlaita toisin? 
Onko rippi julkinen vaiko salainen? Pidetäänkö katolisten 
veljeskuntien ja viranomaisten neuvottelut julkisuudessa? Eikö 
jokaisella perheellä, jokaisella ahtaammalla ystäväpiirillä, jokai- 
sella yksityisseurallakin ole omat salaisuutensa? Myös siksi 
että vapaamuurariloosien toimintatavat perustuvat muinais- 
aikaisiin menoihin ja opetusmuotoihin, jotka niihin perehty- 
mättömälle tuntuvat oudoilta, jopa lapsellisiltakin, on pidetty 
tarpeellisena jättää ne salaisuuksiksi, jotta väärinkäsityksiä ja 
väärintulkintaa voitaisiin välttää”. 

Materialistisen ja mekaanisen maailmankäsityksen omaavien 
ihmisten on tietenkin varsin vaikea sopeutua vapaamuurarilli- 
seen käsityskantaan elämän tarkoitusperästä ja ihmisen suh- 
teesta maailmankaikkeuteen, kosmokseen. Tämän vuoksi on 
näidenkin taholta saanut kannatusta se usein varsin ilkeä- 
mielisessäkin muodossa esiintyvä vaino, jota vapaamuurariutta 
ja vapaamuurareita vastaan on ylläpidetty määrättyjen kiihko- 
kansallisten poliittisten piirien ja, kuten aikaisemmin mainit- 
tiin, erityisesti katolisen kirkon ja sen aseenkantajan, jesuiit- 
tain veljeskunnan taholta. On merkillepantavaa, että »musta» 
aineellisuus ja »musta» kirkollisuus ovat vapaamuurariuden 
vainoamisessa löytäneet toisensa, vieläpä lisäksi käyttävät 
samankaltaisia menettelytapojakin, jotka ainakin vapaamuura- 

rillisessä mielessä ovat täysin kulttuurinvastaisia. Esimerkkejä 
tässä suhteessa voisi esittää varsin monta, vieläpä omankin 
yhteiskuntamme piiristä. Ken niihin tahtoo lähemmin tutus- 
tua, voi perehtyä vapaamuurariuden historiaan tai siihen vasta- 
vapaamuurarilliseen kirjallisuuteen, jota varsin viljalti on 
vuosisatojen kuluessa ilmestynyt ja josta oma valistunut aika- 
kautemme — myöskin samanlaiset henkiset voimannäytteet 
omassa maasamme mukaan luettuina — ei ole tahtonut jäädä 
osattomaksi. Tässä suhteessa ovat vapaamuurariuden vastusta- 
jat viime aikoina olleet varsin tuotteliaita — ja tulevat epäile- 
mättä jonakin toisena ajankohtana edelleen olemaan. Tällaista 
Ormuzdin ja Ahrimanin, hyvän ja pahan, valon ja pimeyden 
välistä taistelua on aina ollut ja tulee edelleen jatkumaan. 
Kehitys, kuten tiedetään, käy aaltoviivaisesti, nousuineen ja 
laskuineen. Jos kellä niin vapaamuurariudella on tässä suh- 
teessa paljon kokemusta. Mutta se onkin jo varsin vanha. 


VAPAAMUURARIUS SUOMESSA. 


Suomeen nykymuotoinen vapaamuurariliike tuli varsin aikai- 
sin. Kuten edellä mainittiin, perustettiin ensimmäinen loosi 
silloiseen Suomen pääkaupunkiin Turkuun jo v. 1756 eli siis 
176 vuotta sitten, vain 39 vuotta Englannin suurloosin perus- 





Sotamarski kreivi Augustin Ehrensvärdin hauta Suomenlinnassa. 

» Vapaamuurarihauta» Kaisaniemessä. (Haudassa 
lepää Kaisaniemen entinen omistaja Majuri Fredrik Granatenhjelm). 


tamisen jälkeen. Tämän loosin toiminta tapahtui muiden 
Ruotsi-Suomessa toimivien loosien tapaan, koska se kuului 
jäsenenä Tukholman silloiseen maasuurloosiin. Augustin loosi, 
jota nimeä se kantoi ja muut sen jälkeen maahamme perustetut 
loosit, olivat epäilemättä tärkeitä kasvatuspaikkoja Suomen 
silloiselle miehiselle sivistyneistölle. Aikakirjat tietävätkin ker- 
toa, että maan huomatuimpia ja etevimpiä nimiä — sotilaita, 
lääkäreitä ja pappeja — tavattiin vapaamuurariluetteloissa, 
kuten varsin yleistä vielä tänä päivänä läntisissä naapuri- 
maissamme. Nimet Ehrensvärd, Granatenhjelm y. m. ovat 
tässä suhteessa kuuluisia ja kunniakkaita. Suomen Ruotsin- 
aikaiseen historiaan voitaisiin epäilemättä saada paljon lisä- 
valaistusta niistä lähteistä, jotka ovat löydettävissä Ruotsin 
vapaamuurariarkistoista. 

Suomen jouduttua v. 1809 Venäjän vallan alle heikkeni 
loosien toiminta huomattavasti, loppuen v. 1813 kokonaan. 
Yhdeksän vuotta myöhemmin eli v. 1822 kiellettiin keisarilli- 
sella käskykirjeellä vapaamuurariloosien toiminta koko Venä- 
jän valtakunnassa, Suomikin mukaan luettuna. Kieltoa ovat 

Fredrik Granatenhjelmin haudan muistokivi, (suomennettuna siinä luetaan: 
»samantekevä tietääkö maailma kuka tässä lepää, Jumala tietää, 
mitä hän on tehnyt ja onneton hänen muistoaan siunaa»). 


Venäjän nykyisetkin vallanpitäjät, bolshevikit, edelleen jatka- 
neet. Heidän kielteinen suhtautumisensa vapaamuurariuteen 
on selvä jo senkin vuoksi, että ajatuksen vapaus ja yleensä 
kaikki henkiset pyrinnöt, jotka pohjautuvat uskonnollisuuteen 
ja yksilön henkiseen kehitykseen ovat pahasta, joita tulee 
bolshevisuudelle vaarallisina vastustaa. Mutta Suomen suh- 
teet vapaamuurariliikkeeseen eivät Venäjän vallan aikana 
silti kokonaan katkenneet. Merikapteenit liikemiehet, tekni- 
kot y. m. ulkomailla liikkuvat Suomen miehet hakeutuivat 
jäseniksi siellä toimiviin looseihin. Näin ylläpidettiin läheisiä 
suhteita eritoten Skandinavian maiden ja Amerikan loosien 
kanssa sitä hetkeä varten, jolloin Suomella täysvaltaisena ja 
itsenäisenä maana oli tilaisuus jälleen ryhtyä vapaamuurarilli- 
seen kulttuurityöhön. 

Sitä tehdään nyttemmin kahdella rintamalla: Yhdysvalloista 
ja Ruotsista saatujen toimintamuotojen mukaan. Kumpienkin 
perustana on aikaisemmat vapaamuuraritraditiot maassamme. 

« 


FRANKLIN OPKNINO THE 10065 Risti] 


Luonnontutkija ja valtiomies 
Benjamin Franklin Pennsylvanian suurloosin suurvaltiaan puvussa. 


On merkillepantava tosiasia, että Suomen vapaamuurari- 
toiminnan uusintaan v. 1922 oltiin myötävaikuttamassa myöskin 
Yhdysvalloista käsin. Tämä suurvalta on epäilemättä Eng- 
lannin kuningaskunnan ohella vapaamuurarillisin valtio koko 
maailmassa, ja sen syntymiseen ovat vapaamuurarit yksilölli- 
sesti ja vapaamuurarius sellaisenaan olleet myötävaikuttamassa. 
Vasta äskettäin itsenäiseksi tulleen Suomen kannalta se mer- 
kitsee moraalista tukea tämän mahtavan maailmanvallan ta- 
holta, jolla valtavien aineellisten edellytystensä vuoksi on ollut 

ja edelleen tulee olemaan varsin määräävä asema sodan jälkei- 
sessä maailmapolitiikassa samalla kuin se niiden varassa voi 
kehittää ominaista kulttuuriaan koko amerikkalaisessa maail- 
manosassa, siihen luettuna myöskin Etelä-Amerikan laajat 
alueet, joilla Yhdysvaltain vaikutus on kasvamassa. Anglo- 
sakseihin orientoitumalla on kansalliselta kannalta merkitystä 
senvuoksi, että meillä silloin on tilaisuus helpommin ja jousta- 
vammin luoda myöskin kulttuurisuhteita brittiläiseen maail- 





Georg Washington tekee presidentin valan St. John-loosin raamatulla. 


maan, jossa ihmisen henkistä kasvatusta yleensä ja nimen- 
omaan vapaamuurariuden avulla on aina pidetty arvossa. 
Vapaamuurarien vastustajien taholta koetetaan varsin ylei- 
sesti saattaa tämä liike epäilyksen alaiseksi siinä suhteessa, 
että se muka olisi kansainvälistä ja että Suomen vapaamuurarit 
saisivat ja noudattaisivat jonkin ulkomailla olevan keskusjär- 
jestön tai ylemmän johdon määräyksiä ja käskyjä. Tällainen 
käsitys perustuu ilmeiseen erehdykseen ja on vailla kaikkea 
todellisuuspohjaa. Mitään »paavia» tai »presidenttiä» ylläole- 
vassa mielessä ei löydy. Kansainvälinen sosialistiliike, osuus- 
toiminta, pelastusarmeija ja katolinen kirkko y. m. ovat tosi- 

asiallisesti kansainvälisesti paljon keskitetympiä toiminnassaan 
kuin vapaamuurarit. Vapaamuurarius on kyllä yleismaailmalli- 
nen luonteeltaan, mutta kukin maa hoitaa tätä liikettä omalla 
kansallisella tavallaan ottamatta käskyjä keltään vieraalta. 
Se muistuttaa toimintatavallaan tässä suhteessa suuresti evan- 
kelista kirkkoa. 

Suomen Suurloosi, jonka jäseninä ovat Helsingissä, Tampe- 
reella ja Turussa toiminnassa olevaa viisi loosia, on edelläolevassa 
mielessä yhtä itsenäinen eli autonominen kuin Suomen valtio 
itse. Vapaina kansalaisina, jotka eivät ota eivätkä voi saada- 
kaan määräyksiä ulkopuolelta oman piirinsä, koettavat Suomen 
vapaamuurarit sovelluttaa vapaamuurariuden periaatteita pii- 
rissään. Suomen vapaamuurariluettelot sisältävät jo siksi 
suuren joukon valtion, yhteiskunnan, kirkon, tieteen sekä 
taiteitten palveluksessa ansioituneita ja kokeneita kansalaisia, 
että ei voida muuta kuin ilkeämielisyydestä väittää heidän 
alistuvan jonkin tuntemattoman kansainvälisen johdon mää- 
räämisvallan alaisiksi. Se, että vastavapaamuurarillisessa kir- 
jallisuudessa, myöskin sen suomenkielisessä muodossa, on 
tehty viitteitä ja suoranaisia hyökkäyksiäkin vapaamuurariutta 
vastaan tässä suhteessa, ei kykene tekemään edelläsanottua 
totuudenvastaiseksi. Niissä ulkomaisissa piireissä, joihin Suo- 
mella on vapaamuurarillisia suhteita, ei mitään yhteistä yli- 
johtoa tunneta. Yhtävähän ne tunnustavat kuuluvansa jo- 
honkin maailmanvapaamuurariuteen ja sen keskitetyn johdon 
alaisiksi. Esimerkkinä edellämainitusta on usein esiinvedetyn 
Ranskan kuulun suurloosin Grand Orient de France'n suhde 
anglosaksilaisiin vapaamuurarilooseihin. Senjälkeen kun tämä 
v. 1877 uskontoa koskevien kysymysten vuoksi katkesi, ei 
niitä ole saatu uudelleen luoduiksi. Myöskään aseveljeys maail- 
mansodassa ei kyennyt sitä aikaansaamaan. Suomen suur- 
loosikaan ei ole sitä sentähden tunnustanut eikä virallisesti 
ole siitä tietoinenkaan. 

SUOMEN VAPAAMUURARIUDEN KAN- 
SALLISET TEHTÄVÄT. 


Kun saksalainen kirjailija ja matemaatikkofilosofi Oswald 
Spengler v. 1917 julkaisi kuuluisaksi tulleen teoksensa nimeltä 
Der Untergang des Abendlandes (Länsimaiden perikato) ensi 
osan, herätti se monella taholla hämmästyksen mutta myöskin 
paheksumisen myrskyn. Kirjasia ja kirjoja alkoi eri tahoilla 
ilmestyä sen puolesta mutta myös sitä vastaan. Spengler oli 
näet merkinnyt ihmiskunnan nykyisen kehityksen vain sivili- 
satioksi eikä kulttuuriksi, koska siinä tavoitellaan vain älyn 
ja järjen, eikä sielun kehittämistä. Siksipä järjen palvelus 
ennen pitkää tulee hänen mielestään viemään ihmiskunnan ja 
eritoten sen korkeamman edustajan, länsimaat, turmioon. 
Niiden luova kyky on alkanut loppua — ne ovat sairaita. Vain 
rakentavat siveelliset ominaisuudet voivat, sen on kokemus 
osoittanut, antaa voimaa elämän kamppailua varten. 

Senjälkeen kun Spengler julkaisi kuuluksi tulleet päätel- 
mänsä länsimaiden kohtalosta, on saavuttu ajankohtaan, joka 
poliittisessa, taloudellisessa ja hengenviljelyksellisessä suhteessa 
antaa paljon sijaa toivomiselle. Olojen nurinkurisuus on jokai- 
selle ajettelevalle ja elämänilmiöitä seuraavalle ihmiselle ilmei- 
nen. Vaikka tästä huolimatta näkisikin kehityksen kulun 
vastaisuudessa valoisampana, kuin mitä Spengler sen kuvailee, 
ovat valtaan päässeet hävittävät voimat siksi merkittävät, että 
ne vaativat määrätietoista toimintaa, jos mielitään nykymuo- 
toinen yhteiskuntaelämämme säilyttää. Tässä suhteessa ovat 
Suomi ja sen asukkaat yhtä vaaranalaisessa asemassa kuin 
muutkin Venäjästä irtaantuneet tai sitä lähellä olevat maat. 

On sanottu, että kansamme perusvikoja ja kansallisia perus- 
syntejä ovat eripuraisuus, keskinäinen kateus, näykkiminen 
ja riita. Viime aikojen tapahtumat niin valtiollisessa kuin 
muussakin suhteessa osoittavat, että edelläsanotussa on paljon 
totta, vieläpä varsin arveluttavassa määrin. Vaikka paljon 
siitä voi lukeakin turmeltuneen ajan hengen ja murroskauden 
laskuun, on näitä ominaisuuksia vastaan taisteltava kaikilla 

niillä keinoilla, joita käytettävissä on. Ne ovat enemmän kuin 
muut kulttuurikehityksen vastaisia ja hidastuttavat kansan 
kasvua henkiseen itsenäisyyteen, jonka pitäisi myös olla sen 
valtiollisen tulevaisuuden perustana. Kun vapaamuurariuden 
tarkoitusperänä, kuten edellä on osoitettu, on saada eri kat- 
santokantoja omaavat ja eri piirejä edustavat kansalaiset sovin- 
nossa yhteistoimintaan inhimillisyys silmämääränään, on sillä 
yhteiskunnassamme tärkeä kansallinen tehtävä. Kun se siis 
ominaisella tavallaan koettaa pyrkiä siihen, että oikeus ja 
totuus olisivat asioita ratkaistaessa ojennusnuorana ja että 
inhimilliset avut myös uskonnollisten tunteiden kunnioituksen 
muodossa tulisivat ihmisten keskinäisissä suhteissa ja kanssa- 
käymisissä etualalle, on se luettava niiden hyvien voimien 
joukkoon, joita on käytettävä yhteiskuntaelämämme puhdista- 
miseksi niistä kasvannaisista, joita kulttuurinvastainen ajan- 
henki tahtoo siihen kansakuntamme turmioksi juurruttaa. 
Täytyy valittaa, että vapaamuurarius edelläsanotussa mie- 
lessä on saanut maassamme vastustusta osakseen. Se on sitä 
valitettavampaa kun se usein tulee taholta, jonka totuuden- 
rakkautta ja mielenpuhtautta ei ole syytä epäillä. Kun nämä 
kansalaispiirit — muut vastustajat jätämme omaan arvoonsa — 
työskentelevät vilpittömässä mielessä kansamme eheyttämiseksi 
ja niiden henkisten voimien kokoamiseksi, joita se kansain- 
välisessä ankarassa kamppailussa kestääkseen tarvitsee, on 
heidän päämääränsä sama kuin se, jota vapaamuuraritkin 
toiminnallaan tavoittelevat: että kullakin itsekohdastansa on 
velvollisuuksia jumalaa, isänmaata, kansalaisia, kotejamme ja 
itseämme kohtaan. Runollisen kauniisti on tämä kultakirjaimin 
puettu sanoihin marmoritauluun Suomi-loosin huoneustossa: 


Miehen kunnon 
Veljestunnon 
Eestä maan ja kansan. 

